Dit lyk soos 'n toring op 'n feetjieland kasteel! Miskien iets wat die heks van Hansie & Grietjie sou geniet?
A&A- Moet my nie as 'n verwysing gebruik nie, maar kier-to-shka-latsh, met die klem op die eerste lettergreep, behoort jou daar te kry. En stokbrood is nie 'n sonde nie (maar ek het dit dalk in 'n minder indoktrinerende omgewing ervaar?)
Ek skryf hierdie vanaf 'n garage buite Bloemfontein, oppad terug van die see. Twee weke saam met my gesin, voor Johannes môre arriveer uit die vreemde, en weer saam afvlieg Kaap toe vir Kersfees. My tyd by die see is gevul met eindelose seeswemmery. En roosterkoek, braaivleis, baie gin and tonic's, bier shandies, en die heerlike Wild Oats Sedgefield Farmers Market, en 'n lang gesprek met 'n ou Duitse oom wat in sy vrye tyd Thuringer streuselkoek en stollen bak. Daar was ook 'n partytjie, met almal in my gesin wat saam partytjiekos maak, waar ek croquettas gebak het, en klein latkes gebraai het, met 'n lekseltjie suurroom en kaviaar op. Tiramisu vir poeding. En sjampanje. Altyd sjampanje.
Vanaand klim ek vroeg in die bed, staan môre douvoordag op, en ry na die lughawe. As ek 'n winkel oop vind sal ek J inwag met 'n bossie blomme. Eindelose opwinding, hier.
Ag vader, hy sit nou al vir langer as 12 ure op die lughawe terwyl sy vlug vertraag is, en nou het hul uiteindelik laat weet niemand sal vanaand uitvlieg nie.